ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สข/น. 2/2550เรื่อง หลักเกณฑ์ เงื่อนไข และวิธีการจัดการกองทุน(ฉบับที่ 4) อาศัยอํานาจตามความในมาตรา 141(2) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 โดยได้รับความเห็นชอบจากคณะกรรมการ ก.ล.ต. ประกอบกับข้อ 18(6) และข้อ 19 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 30/2547 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 10 มิถุนายน พ.ศ. 2547 สํานักงานออกข้อกําหนดไว้ดังต่อไปนี้ ข้อ ๑ ให้ยกเลิกความในข้อ 11/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 1/2549 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 7 กุมภาพันธ์ พ.ศ. 2549 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 7/2549 เรื่อง หลักเกณฑ์ เงื่อนไข และวิธีการจัดการกองทุน (ฉบับที่ 2) ลงวันที่ 14 มีนาคม พ.ศ. 2549 และให้ใช้ความต่อไปนี้แทน"ข้อ 11/1 ความในส่วนนี้ให้ใช้บังคับเฉพาะกับกองทุนรวมเพื่อผู้ลงทุนทั่วไป (retail fund) แต่ไม่รวมถึงกองทุนรวมดังต่อไปนี้(1) กองทุนรวมวายุภักษ์(2) กองทุนรวมตราสารแห่งทุนซึ่งมิใช่กองทุนรวมที่ลงทุนในต่างประเทศ (3) กองทุนรวมตลาดเงินที่โครงการจัดการกองทุนรวมดังกล่าวกําหนดการดํารงอายุถัวเฉลี่ยแบบถ่วงน้ําหนักของกระแสเงินที่จะได้รับจากทรัพย์สินที่กองทุนรวมลงทุนไว้ (portfolio duration) ณ ขณะใดขณะหนึ่งไม่เกินหกเดือน ซึ่งมีผู้ถือหน่วยลงทุนเป็นบุคคลหรือกลุ่มบุคคลเดียวกันใดถือหน่วยลงทุนไม่เกินร้อยละห้าสิบของจํานวนหน่วยลงทุนที่จําหน่ายได้แล้วทั้งหมด"ข้อ ๒ ให้ยกเลิกความในข้อ 11/4 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 1/2549 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 7 กุมภาพันธ์ พ.ศ. 2549 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 7/2549 เรื่อง หลักเกณฑ์ เงื่อนไข และวิธีการจัดการกองทุน (ฉบับที่ 2) ลงวันที่ 14 มีนาคม พ.ศ. 2549 และให้ใช้ความต่อไปนี้แทน "ข้อ 11/4 ในกรณีของกองทุนรวมที่จดทะเบียนกองทุนรวมอยู่แล้วก่อนวันที่ 14 มีนาคม พ.ศ. 2549 หากในวันดังกล่าวกองทุนรวมมีบุคคลใดหรือกลุ่มบุคคลเดียวกันใดถือหน่วยลงทุนเกินกว่าหนึ่งในสามของจํานวนหน่วยลงทุนที่จําหน่ายได้แล้วทั้งหมดของกองทุนรวมนั้น บริษัทจัดการกองทุนรวมไม่ต้องดําเนินการตามข้อ 11/2 และข้อ 11/3 สําหรับการถือหน่วยลงทุนที่เกินอัตราส่วนในกรณีนั้น แต่ให้ดําเนินการตามข้อ 11/5 แทน"ข้อ ๓ ให้ยกเลิกความในวรรคหนึ่งของข้อ 11/5 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 1/2549 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 7 กุมภาพันธ์ พ.ศ. 2549 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 7/2549 เรื่อง หลักเกณฑ์ เงื่อนไข และวิธีการจัดการกองทุน (ฉบับที่ 2) ลงวันที่ 14 มีนาคม พ.ศ. 2549 และให้ใช้ความต่อไปนี้แทน "ข้อ 11/5 ในกรณีที่กองทุนรวมใดที่จดทะเบียนกองทุนรวมอยู่แล้วก่อนวันที่ 14 มีนาคม พ.ศ. 2549 หากในวันดังกล่าวกองทุนรวมมีบุคคลใดหรือกลุ่มบุคคลเดียวกันใดถือหน่วยลงทุนเกินกว่าหนึ่งในสามของจํานวนหน่วยลงทุนที่จําหน่ายได้แล้วทั้งหมดของกองทุนรวมนั้น ให้บริษัทจัดการกองทุนรวมดําเนินการสําหรับการถือหน่วยลงทุนที่เกินอัตราส่วนในกรณีดังกล่าวตามหลักเกณฑ์ดังต่อไปนี้ (1) รายงานให้สํานักงานทราบเกี่ยวกับกรณีดังกล่าวภายในสามสิบวันนับแต่วันที่14 มีนาคม พ.ศ. 2549 โดยให้ระบุชื่อกองทุนรวม รายชื่อบุคคลหรือกลุ่มบุคคลเดียวกันที่ถือหน่วยลงทุนเกินกว่าอัตราดังกล่าว และจํานวนหน่วยลงทุนทั้งหมดที่บุคคลหรือกลุ่มบุคคลนั้นถือไว้ และ(2) ดําเนินการอย่างใดอย่างหนึ่งดังต่อไปนี้ ภายในหนึ่งปีนับแต่วันที่ 14 มีนาคม พ. ศ. 2549 (ก) เสนอขายหน่วยลงทุนเพิ่มเติม หรือควบกองทุนรวมหรือรวมกองทุนรวมดังกล่าว เพื่อให้อัตราการถือหน่วยลงทุนของบุคคลหรือกลุ่มบุคคลเดียวกันดังกล่าวไม่เกินหนึ่งในสามของจํานวนหน่วยลงทุนที่จําหน่ายได้แล้วทั้งหมดของกองทุนรวมนั้น (ข) เลิกกองทุนรวมนั้น (ค) ดําเนินการอื่นใดโดยได้รับความเห็นชอบจากสํานักงาน"ข้อ ๔ ให้ยกเลิกความในข้อ 11/6 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 1/2549 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 7 กุมภาพันธ์ พ.ศ. 2549 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 7/2549 เรื่อง หลักเกณฑ์ เงื่อนไข และวิธีการจัดการกองทุน (ฉบับที่ 2) ลงวันที่ 14 มีนาคม พ.ศ. 2549 และให้ใช้ความต่อไปนี้แทน "ข้อ 11/6 การดําเนินการตามข้อ 11/5 มิให้นํามาใช้ หากเป็นไปตามหลักเกณฑ์และเงื่อนไขดังต่อไปนี้ (1) การดําเนินการตามข้อ 11/5(2) มิให้นํามาใช้ หากการถือหน่วยลงทุนเกินอัตราตามกรณีที่กําหนดในข้อ 11/5 เป็นกรณีที่เข้าข้อยกเว้นตามข้อ 14(2)(ก) หรือ (ข) แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการจัดตั้งกองทุนรวมและการเข้าทําสัญญารับจัดการกองทุนส่วนบุคคล (2) การดําเนินการตามข้อ 11/5(2) มิให้นํามาใช้ หากการถือหน่วยลงทุนเกินอัตราตามกรณีที่กําหนดในข้อ 11/5 เป็นกรณีที่เข้าข้อยกเว้นตามข้อ 14(2)(ค) หรือ (ง) แห่งประกาศสํานักงานคณะกรรมกากํากับหลักทรัพย์และตลาดหลักทรัพย์ว่าด้วยการจัดตั้งกองทุนรวมและการเข้าทําสัญญารับจัดการกองทุนส่วนบุคคล และโครงการของกองทุนรวมมีข้อกําหนดให้บริษัทจัดการกองทุนรวมไม่ต้องนับคะแนนเสียงในส่วนที่เกินกว่าหนึ่งในสามของจํานวนหน่วยลงทุนที่จําหน่ายได้แล้วทั้งหมด รวมในจํานวนเสียงในการขอมติจากผู้ถือหน่วยลงทุนในเรื่องใด ๆ (3) การดําเนินการตามข้อ 11/5 ทั้งกรณีตาม (1) และ (2) มิให้นํามาใช้กับกองทุนรวมที่มีลักษณะดังต่อไปนี้ (ก) เป็นกองทุนรวมปิดที่กําหนดวันสิ้นอายุโครงการไว้อย่างแน่นอนโดยไม่มีการแก้ไขอายุโครงการหรือมีการแปลงสภาพเป็นกองทุนรวมเปิด (ข) เป็นกองทุนรวมเปิดที่ไม่มีการเสนอขายหน่วยลงทุนเพิ่มเติมอีก (ค) เป็นกองทุนรวมสําหรับผู้ลงทุนในต่างประเทศ"ข้อ ๕ ให้เพิ่มความต่อไปนี้เป็น (5) ของวรรคหนึ่งของข้อ 82 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 1/2549 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 7 กุมภาพันธ์ พ.ศ. 2549 "(5) มีการขายคืนหน่วยลงทุนโดยบุคคลที่ถือหน่วยลงทุนเกินกว่าหนึ่งในสามของจํานวนหน่วยลงทุนที่จําหน่ายได้แล้วทั้งหมด และบุคคลดังกล่าวเป็นบุคคลตามข้อยกเว้นตามข้อ 14(2)(ข)(ค) และ (ง) แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการจัดตั้งกองทุรวมและการเข้าทําสัญญารับจัดการกองทุนส่วนบุคคล ซึ่งบุคคลดังกล่าวมีการขายคืนหน่วยลงทุนรวมกันเป็นจํานวนเกินกว่าสองในสามของจํานวนหน่วยลงทุนที่จําหน่ายได้แล้วทั้งหมดในวันทําการซื้อขายหน่วยลงทุนใด" ข้อ ๖ ให้ยกเลิกความในข้อ 83 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 1/2549 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 7 กุมภาพันธ์ พ.ศ. 2549 และให้ใช้ความต่อไปนี้แทน"ข้อ 83 เมื่อปรากฏกรณีตามข้อ 82 ให้บริษัทจัดการกองทุนรวมดําเนินการดังต่อไปนี้(1) ยุติการรับคําสั่งซื้อและคําสั่งขายคืนหน่วยลงทุนตั้งแต่วันทําการที่ห้าที่ปรากฏกรณีตามข้อ 82(1) หรือตั้งแต่วันทําการที่ปรากฏกรณีตามข้อ 82(2)(3)(4) หรือ (5)(2) แจ้งให้ผู้ถือหน่วยลงทุนที่มีชื่ออยู่ในทะเบียนผู้ถือหน่วยลงทุนทราบโดยทางไปรษณีย์ลงทะเบียน รวมทั้งแจ้งเป็นหนังสือให้สํานักงานทราบด้วย ทั้งนี้ ภายในสามวันทําการนับแต่วันทําการที่ห้าที่ปรากฏกรณีตามข้อ 82(1) หรือนับแต่วันทําการที่ปรากฏกรณีตามข้อ 82(2)(3)(4) หรือ (5)(3) จําหน่ายหลักทรัพย์หรือทรัพย์สินที่เหลืออยู่ของกองทุนเปิดดังกล่าวภายในห้าวันทําการนับแต่วันทําการที่ห้าที่ปรากฏกรณีตามข้อ 82(1) หรือนับแต่วันทําการที่ปรากฏกรณีตามข้อ 82(2) (3)(4) หรือ (5) เพื่อรวบรวมเงินเท่าที่สามารถกระทําได้เพื่อชําระค่าขายคืนหน่วยลงทุนให้ผู้ถือหน่วยลงทุนโดยอัตโนมัติ(4) ชําระค่าขายคืนหน่วยลงทุนตามสัดส่วนจํานวนเงินที่รวบรวมได้ตาม (3) ให้ผู้ถือหน่วยลงทุนภายในสิบวันทําการนับแต่วันทําการที่ห้าที่ปรากฏกรณีตามข้อ 82(1) หรือวันทําการที่ปรากฏกรณีตามข้อ 82(2)(3)(4) หรือ (5) และเมื่อได้ดําเนินการชําระค่าขายคืนหน่วยลงทุนแล้วให้ถือว่าเป็นการเลิกกองทุนรวมเปิดนั้นเมื่อได้ดําเนินการตาม (1) ถึง (4) แล้ว หากมีหลักทรัพย์หรือทรัพย์สินคงเหลืออยู่จากการดําเนินการตาม (3) ให้บริษัทจัดการกองทุนรวมดําเนินการตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการชําระบัญชีของกองทุนรวม" ข้อ ๗ ให้ยกเลิกความในข้อ 104 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 1/2549 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 7 กุมภาพันธ์ พ.ศ. 2549 และให้ใช้ความต่อไปนี้แทน "ข้อ 104 เมื่อปรากฏกรณีตามข้อ 103 ให้บริษัทจัดการกองทุนรวมดําเนินการดังต่อไปนี้ (1) ยุติการรับคําสั่งซื้อและคําสั่งขายคืนหน่วยลงทุนตั้งแต่วันทําการที่ห้าที่ปรากฏเหตุตามข้อ 103(1) หรือตั้งแต่วันทําการที่ปรากฏเหตุตามข้อ 103(2)(3) หรือ (4) (2) แจ้งให้ผู้ถือหน่วยลงทุนที่มีชื่ออยู่ในทะเบียนผู้ถือหน่วยลงทุนทราบว่าบริษัทจะดําเนินการการโอนย้ายการลงทุนตามข้อ 101 และดําเนินการตามข้อ 104 โดยทางไปรษณีย์ลงทะเบียนรวมทั้งแจ้งเป็นหนังสือให้สํานักงานทราบ ทั้งนี้ ภายในสามวันทําการนับแต่วันทําการที่ห้าที่ปรากฏเหตุตามข้อ 103(1) หรือนับแต่วันทําการที่ปรากฏเหตุตามข้อ 103(2)(3) หรือ (4) (3) จําหน่ายหลักทรัพย์หรือทรัพย์สินที่เหลืออยู่ของกองทุนรวมดังกล่าวภายในห้าวันทําการนับแต่วันทําการที่ห้าที่ปรากฏเหตุตามข้อ 103(1) หรือนับแต่วันทําการที่ปรากฏเหตุตามข้อ 103(2)(3) หรือ (4) เพื่อรวบรวมเงินเท่าที่สามารถกระทําได้และชําระค่าขายคืนหน่วยลงทุนให้แก่ผู้ถือหน่วยลงทุนที่มิได้แสดงเจตนาโอนย้ายการลงทุนไปยังกองทุนรวมหุ้นระยะยาวอื่นโดยอัตโนมัติ (4) ชําระค่าขายคืนหน่วยลงทุนให้ผู้ถือหน่วยลงทุนที่มิได้แสดงเจตนาโอนย้ายการลงทุนไปยังกองทุนรวมหุ้นระยะยาวอื่นตามสัดส่วนจํานวนเงินที่รวบรวมได้ตาม (3) ให้ผู้ถือหน่วยลงทุนภายในห้าวันทําการนับแต่วันทําการที่ห้าที่ปรากฏเหตุตามข้อ 103(1) หรือภายในสิบวันทําการนับแต่วันทําการที่ปรากฏเหตุตามข้อ 103(2)(3) หรือ (4) และเมื่อได้ดําเนินการชําระค่าขายคืนหน่วยลงทุนแล้วให้ถือว่าเป็นการเลิกกองทุนรวมนั้น เมื่อได้ดําเนินการตามวรรคหนึ่งแล้ว หากมีหลักทรัพย์หรือทรัพย์สินคงเหลืออยู่จากการดําเนินการตาม (3) ให้บริษัทจัดการกองทุนรวมดําเนินการตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการชําระบัญชีของกองทุนรวม"ข้อ ๘ ประกาศนี้ให้ใช้บังคับตั้งแต่วันที่ 15 มีนาคม พ.ศ. 2550 เป็นต้นไปผู้มีอํานาจลงนาม - ประกาศ ณ วันที่ 23 กุมภาพันธ์ พ.ศ.2550 (นายธีระชัย ภูวนาถนรานุบาล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ เพื่อเพิ่มเติมประเภทกองทุนรวมที่ได้รับยกเว้นไม่นําหลักเกณฑ์ตามส่วนที่ 1 ของหมวด 2 เรื่องการถือหน่วยลงทุนเกินหนึ่งในสาม มาใช้บังคับ และปรับปรุงแก้ไขให้เกิดความชัดเจนเกี่ยวกับหลักปฏิบัติในเรื่องการถือหน่วยลงทุนเกินหนึ่งในสามสําหรับกองทุนรวมที่จัดตั้งขึ้นก่อนวันที่ 14 มีนาคม พ.ศ. 2549 ตลอดจนเพิ่มเติมหลักเกณฑ์ที่จะช่วยให้ผู้ถือหน่วยลงทุนรายย่อยของกองทุนรวมเปิดได้รับความเป็นธรรมเมื่อมีการขายคืนหน่วยลงทุนของผู้ลงทุนรายที่ถือหน่วยลงทุนเกินว่าหนึ่งในสามของจํานวนหน่วยลงทุนที่จําหน่ายได้แล้วทั้งหมด และปรับปรุงหลักเกณฑ์เกี่ยวกับการดําเนินการเลิกกองทุนรวมเพื่อให้ชัดเจนและปฏิบัติได้